[{"text_idx": "#000002", "text": "EHMPren prentsaurrekoa / Bizkaia Irratia"}, {"text_idx": "#000003", "text": "150 euskal pentsinodunek baraualdi-itxialdia egingo dabe 5 egunez. Euskal Herriko pentsinodunen mugimenduak bost urte baino gehiago daroaz borrokan. Helburua, 1.080 euroko gitxieneko pentsinoa lortzea da, 14 ordainsaritan. \u201cPentsinodunok, lan-bizitza osoa igaro ondoren, erreformaz erreforma ikusten ari gara gure pentsinoak murrizten ari dirala, eta, beraz, gero eta zailagoa dala bizi-maila duina bermatzea, batez be erretiradutako emakumeentzat. Horreen bataz besteko pentsinoak gizonenak baino % 37 txikiagoak dira\u201d, esan dabe pentsiodunen mogimendutik."}, {"text_idx": "#000004", "text": "Martiaren 13tik 18ra, egingo dabe baraualdi-itxialdi ekimen hau. Horretarako, 30 personako txandak antolatu dabez. Halan da be, pentsinodun batzuek egun bat baino gehiago luzatuko dabe barau-itxialdia. Gainera, egun horreetan mobilizazinoak eta ekintzak egingo dabez egunero. Besteak beste, alkarretaratzea Eusko Jaurlaritzaren ordezkaritzaren aurrean, Bilbon edo hizlari ezbardinen mahai-inguruak. \u201cEkintza hau ez da txorakeria. Egoera horregaz nazkatuta gagozala erakutsi gura dogu, eta aldaketa iritsi dala. Bestela, mobilizazino gehiagogaz jarraituko dogu\u201d"}, {"text_idx": "#000005", "text": "\u201cSOS Deiak\u201d larrialdi zerbitzuak 40 urte bete dauz\nOmako Basoa urritik aurrera zabalik egongo da\nBizkaian alkate izan diran 98 emakumeak omendu dabez gaur Gernikan\nZazpi mendi ibilaldik Pagasarrirako igoerea ordezkatuko dabe\n\u201cEz dago ura baino indartsuagorik\u201d URAren kanpaina barria"}, {"text_idx": "#000010", "text": "Bizkaia Irratia euskaldunei eskeinitako irrati zerbitzua da. Programazino guztia euskera hutsean egiten da. Bizkaiera batuan emitiduten da."}, {"text_idx": "#000011", "text": "Euskerearen garapena eta normalizazinoa dira irratsaio berezi batzuen helburuak. Bizkaia Irratiaren programazinoaren helburu nagusia entzule guztientzat atsegina izatea da."}]